ફિલ્મના ત્રણેય ગીતો ઠીકઠાક છે અને એકાદું ગીત ફૂટ ટેપિંગ જરૂર છે. સ્ક્રીપ્ટ વિષે આગળ વાત થઇ એમ હજુપણ બહેતર થઇ શકી હોત. નો ડાઉટ કેટલાક સંવાદો જેમકે, ‘અગર લડકી શકલ દેખ કર લડકે પસંદ કરતી હોતી તો આધા હિન્દુસ્તાન કંવારા રેહ જાતા’ હસાવી દે છે. ફિલ્મની અવધી માત્ર બે કલાક અને બે મિનીટ છે અને જો આટલી અવધી મગજમાં રાખીને ફિલ્મ બનાવી હશે તો જ આપણને સતત કશુંક ખૂટી રહ્યા હોવાની લાગણી થાય એ સ્વાભાવિક છે. જો વાર્તાને છૂટી મૂકી દેવામાં આવી હોત તો બેશક વધારે મજા આવત. અશ્વિની ઐયર તિવારીએ એકદમ ટાઈટ સ્પેસમાં નિર્દેશન એવી રીતે કર્યું છે કે ફિલ્મ ચાલુ હોય ત્યારે એટલીસ્ટ મોબાઈલમાં નજર નાખવાનું મન નથી થતું.